
PUČKE PRIPOVIJETKE I FOLKLORISTIČKA ZAPAŽANJA 
FRA LUJE PLEPELA 


Dr. Divna Zečević 


Radeći kao župnik u selima ug- 
lavnom Zagorske Dalmacije (Kruše- 
vo, Promina, Gradac, Kijevo, Baja- 
gić, Prugovo, Drašnice, Drniš, Sinj) 
fra Lujo Plepel! pisao je poučne pri- 
povijetke za puk i objavljivao ih u 
listovima i časopisima: Hrvatska pro- 
svjeta, Euharistijski glasnik, Tezačke 
novine, Dalmatinska smotra, Dan, 
Ženska misao, Naša misao. 

Dio tih priča prikupio je i ob- 
javio u dvije knjige: Prva je izašla 
među svescima »Jeronimske pučke 
knjižice« (Zagreb 1925, knj. 213) pod 
naslovom »Dalmatinke«, dok je dru- 
ga opsežnija zbirka »Zagorke«. Pri- 
povijest iz života zagorske Dalmaci- 
je« izašla 1931. u Šibeniku. Osim po- 
učnih priča u drugoj su zbirci sadr- 
žani i poučni zapisi iz života na selu 
— o vučjacima, krsnom imenu, svad- 
bi, procesiji i o vjerovanjima u pri- 
kaze: »vade i vadine« (»Kako se je 
strina Marta s vragom pokresala«). 

U pričama kao i u folklorističkim zapisima fra Lujo Plepel izvještava o 
Životu na selu u okvirima pučke književne idealizacije seoskog života prije 
Svega s ciljem da pruži poučno štivo namijenjeno širenju i učvršćenju vjere 
i morala. 


1. Fra Lujo Plepel [Kaštel Sućurac, 1881. — Šibenik, 1948.], osim spomenutih zbirki pri- 
PoOvijedaka, izdao je: »Dalmatinske narodne pobožne pjesme i legende«, Šibenik 1930. 





Fra Lujo Plepel (1881.—1948.) 

Za razliku od mnogih pučkih poučnih priča, koje su svedene isključivo 
na apstrahirane likove i suhoparno ispisanu nabožnu pouku, priče fra Luje 
Plepela pisane su na podlozi živoga i bogatog narodnog govora kraja u kojem 
je radio. Da je seoski život privukao Plepelovu najživlju pažnju moguće je 
zaključiti prije svega na temelju jezika, kojim je pisao svoje priče, a zatim 
o tome svjedoče i zapisi usmenih narodnih pjesama, predaja, poslovica i 
običaja. 

U pučkim pričama Luje Plepela pouka je svedena na nosioce apstrahira- 
nih vrlina, ali zanimanje i ljubav prema onima o kojima piše i kojima se 
obraća vjerskom i moralnom poukom, progovara iz jezika njegovih priča i 
zapisa. Pouka o ispravnom kršćanskom životu javlja se kao vječna i nepro- 
mjenjiva, dok je jezik njegovih priča vođen rijetkim sluhom za osobitosti 
svakodnevnog govora. 

Dok su priče u cjelini namijenjene i podređene vjerskoj i moralnoj 
pouci, u detaljima to su realistički izvještaji s terena i terenskog rada, župni- 
kovanja, jezički i emotivno proživljeni opisi kakav je na primjer opis župni- 
kove kućice i njegove radne svakodnevnice. Ponekad, kad je Plepelova reče- 
nica dobro ritmizirana, u njoj se javlja i rima, a rima se javlja i onda kad 
direktno unosi usmene izreke i poslovice. Rečenica mu je obilježena usmenim 
karakterom svakodnevnoga govora. 

»Milostivi Bože, je li ovo kuća? — planinar gleda i sažalnim pogledom 
omjera. To niti je kuća, niti je vidjelo. To je koliba! — Ah, šta koliba? Koli- 
ba je stoput stojnija i uglednija. To je suhozidina, jaretina, gromiletina — 
sve, samo kuća nije. (...) Krov se uljegao i ploča se sa sljemena spuzla 
do ruba, raspuštala se, da je mogao golub kroz nju prolijetati. Zidovi su bili 
stari, ne pamti se kad u crljenicu zemlju zidani; popucali i naherili se; kad 
vjetar duše, kroz zidove duše; kad škropac zapljuska, kroz zidove goni. 

Ured u kojem župnik uređuje, smrdi tuvinom, pljesom, vlagom, tamni- 
com, memlom, k6& pod zemljom. Kad okrenu zimski škropci, voda provali 
kroz zidinu u ured, i bijedni župnik mora ili da iznosi uredovne matične 
knjige ili da crpe vodu, ako je po danu; ako je po noći, neka gnjije dok se 
razdani, a onda spasavaj, što se spasiti dade.«2 (...) 

»Kiše ga močile, a dan ga sušio. Slomio se prevaljujuć brda, sad spu- 
štajuć se u ravnicu, sad opet iz ubavih cetinskih ravnina penjuć se uzbrdo 
do pod nebeske visine. 

Gladan, satrven, na gladnu konju, na komu si s deset koračaja daljine 
mogao izbrojiti ispod kože gola rebra uslijed patnje, umora i hodanja, drhčuć 
i zebuć na kiši, mokar pod hrastom il grabom u dubokoj planini, očekujuć 
mrkog vuka kad će mu kljuse pridaviti, il kad će munja sijevnuti, te njega 
i konja s hrastom dignuti od zemljesa do nebesa. IP cvokočuć zubima pod 
kakvom planinskom zaklonicom, čekajući dok zulum vremena smalakše, da 
ispijen i umoran, teško potežuć kljuse za sobom što gladno, iskinjeno, rđavim 
vremenom smeteno, lijeno se za misnikom krićalo, kao da i njemu, živini 
nijemoj, vlastiti život omrzao.<3 

Plepelove pučke pripovijetke kao da se javljaju podjednako iz želje da 
se piše u svakodnevnom sočnom govornom idiomu kao i iz nastojanja da se 





2. Mala brđanka, »Zagorke«, Šibenik 1931, 103—104. 
3. Čobanica, »Zagorke«, Šibenik, 1931, 117. 

čitatelja pouči. U njegovim pričama i folklorističkim zapisima sadržane su 
narodne poslovice, izreke i predaje, a sve to u nabožno-poučnom kontekstu i 
u okvirima karakteristične pučke književne formule »siromašnog ali pošte- 
nog« življenja, unutar koje se odvija ili završava pučka priča: »Svagdanjim 
trudom živjelo se siromaški i pošteno.<ć 

Dovoljno je navesti neke poslovice, izreke i izričaje svakodnevnoga govo- 
ra da se vidi kako je jezik Plepelovih poučnih priča utemeljen u oblicima 
usmenog govora i usmene književnosti, koji su ugrađeni u pučki književni 
tekst i prema tome su u izmijenjenoj funkciji pisane pučke književnosti: 

»Sit očenaš i đavlu oči izbija.«; »al bez truda, ne vri ruda«; »jer ljepa 
kolo vodi, a ružna kuću redi«; »Ludu more do koljena, a pametan zna koli- 
ka je njegova dubina.«; »ona će ga oblajati cijelom selu, ne praštajuć ralu 
ni oltaru«; »sve je hvala, ali je kruh hrana«; »Po šali i proso rodi.«; »Baci 
draču na put, imat će je tko povući.«; »Što djevojku više prose, tim joj veću 
čast donose.«; »Tko zlo djeluje, neka se dobru ne nada!«; »ova urvina 
mrska, gdje vuk vije, a rđa bije«; »Komu ti to prodaješ abane za tabane?«; 
»Sjedi krivo, reci pravo«; »Teže priteže, a jače otimlje.«; »Uz zla muža i 
žena je ružna«; »Gdje je dogovora, nema pogovora.«; »Srcem biraj, ali pa- 
meću se svjetuj!«; »dok iz prazna klasa, ni kruha ni kvasa«; »I bakalar 
sav svijet prođe, a bez glave kući dođe.«; »što mu u ruke dopalo, kao da je 
u more propalo«; »I lice djevojačko vene, i muška snaga orone i sve dolazi na 
kračak, osim riječi Božje.«; »sam birao, sim i uživao«; »kako preli, onako i 
nosili«; »na zubu zubata, a jezikom ko lopata«; »Nije bogat, tko je bogat, 
već je bogat tko se Boga boji.«; »ali je svišen, ali je obišen«; »Momak se 
ženi kad hoće, a djevojka se udaje kad može.«; — »Udri vraga, dok mu je 
traga.«; »U rđe smoka nema.«; »Ja iz sela večere ne čekam.«; »Reko bi da 
je Živa svetica, da će cipelama u raj.«; »Nije lijepo što je i lijepo, već je 
lijepo što je srcu drago.«; »Podložina zemaljska tvrdina, a pokrov ti nebeska 
modrina.«; »Bog nikomu dužan ne ostaje.«; — i na kraju jedna od najljep- 
ših izreka koju je zapisao Lujo Plepel: »Ljubav prodire, kud vjetar ne do- 
pire.<o 

Kao rezultat Plepelova dobra poznavanja života na selu, u stvari njego- 
va terenskog rada, župnikovanja, moglo se u priči »Bezimena« javiti pitanje, 
koje bi u gradskoj sredini bilo gotovo nezamislivo. Starcu na smrtnoj poste- 
ji prilazi nevjesta i nakon par riječi raspituje se posve prirodno: »A, ćaća, 
pravo reci, je li te strah umrijeti?« 

Opisanu situaciju možemo prihvatiti kao neposrednu terensku zabilje- 
šku, uz koju nalazimo i podatak o prisutnosti folkloriste i autora priče: »Po 
dovršenim svetim dužnostima, župnik je sjeo na oniski tronožac da se odmo- 
ri, odahne i uz dobru vatru ogrije.<6 

Odgovor koji slijedi nakon pitanja iz gradske tabu-teme, ali ne i seoske, 
Prilika je autoru da razvije pučki poučno razmatranje o tome, kakav bi tre- 
bao biti život dobroga kršćanina; umiranje je prilika za pouku čija je ozbilj- 
nost potencirana ozbiljnošću granične ljudske situacije. Karakteristično je 


am 
4. Žrtva ljubavi, »Zagorke«, Šibenik 1931, 69. 
. 9: Stranice: 31, 7, 10, 11, 18, 49, 51, 54, 49, 62, 16, 18, 28, 43, 59, 11, 13, 7, 8, 6, 14, 30, 133, 
32, 36, 37, 38, 101, 93, 75, 65, 84, 112, 63, 59. 
6. Bezimena, »Zagorke«, Šibenik 1931, 123. 

pri tome da u pučkoj priči i pouci, pojedinačni život nije individualan i ne- 
ponovljiv, nego se javlja kao predložak, opći obrazac važeći za sve pripadni- 
ke zajednice. U okviru pripovijedanja o seoskoj sredini, u kojoj je i umira- 
nje dio kolektivnog života, razvija se moralno-nabožna pouka, pa umirući 
obrazlaže, zašto se ne boji smrti i daje uputu za život: 

»Dušu sam moju pred Bogom, budi mi za svijetli raj primljeno, oprao. 
Sinu nisam prosuo i unučadi sam dohranio i do grozda i do klasa. Ćeri sam 
poudao, nevjestu sretnu doveo i unučad milu dočekao. Rđava im izgleda 
nisam dao. Na komšiju sam prvo pogledao neg? na sunce. Tuđe podvornice 
nisam podorao ni merginja prenosio. K crkvi sam, Bogu budi prijatno, išao 
i Bogu se, bilo mi uslišano, molio. Grješnik jesam, al odmetnik nijesam. A 
od drugih kakvih stvari, zna cijelo selo i cigla duša, da nisam bio. Pa šta 
li mi sad ostaje, neg zamijeniti ovaj lažni svijet sa svijetom svijetlim i ne- 
beskim ?<7 

Folkloristička zapažanja i sakupljački rad poslužit će Luji Plepelu kao 
polazište u pisanju pučkih priča ili priča za puk; njegovi folkloristički zapi- 
si ponekad prelaze u hibridni oblik poučne priče, ili se poučna priča pretva- 
ra u hibridni oblik folklorističkoga zapisa, kakav je na primjer tekst u zbir- 
ci »Zagorke«: »Kako se je strina Marta s vragom pokresala«. 

Pripovijedanje usmenih predaja po selima, koje je slušao Lujo Plepel, 
poslužilo mu je kao povod za poučno razmatranje o neistinosti usmenih pre- 
daja o susretu s noćnim prikazama, hudobama, vadama i vadinama. Kod 
Plepela se uz određenje da je riječ o »praznovjerju« kao i to da je ono u 
odnosu na Crkvu »grešno«, javlja i naziv »babarija« — »u takove babarije 
ja ne vjerujem«? Protagonisti pučke priče ili poučnoga zapisa o susretu 
s noćnom prikazom isključivo su žene, muškarci su »pošteđeni«, premda je 
folkloristima dobro znana činjenica da u pripovijedanju usmenih predaja o 
noćnim prikazama i morama sudjeluju i prenose ih podjednako i žene i mu- 
škarci. U pučkim poučnim pričama u pravilu ruglu se izvrgavaju žene; dru- 
štveno podređene, proglašavane umno i fizički slabima, one su uvijek prve 
na uadru pouke, dok im se pripisuje jedino snaga na jeziku. U poučne svrhe 
bilo je potrebno pokazati ispraznost vjerovanja u prikaze kao slabost ženske 
pameti, u jednoj se priči kaže »ženska pamet ka i voda«) ujedno bila je to 
i prilika da se poučno odredi grijeh ogovaranja također kao ženska slabost. 

Pripovijedanje u priči: »Kako se je strina Marta s vragom pokresala« 
kao da je mjestimice proizašlo iz direktnoga terenskog zapisa usmenog kazi- 
vanja, pa se doima na trenutke kao preneseno s magnetofonskoga snim- 
ka. U čvrste okvire poučnoga strukturiranja priče za puk, u čvrstu moralnu 
i vjersku pouku, seoska svakodnevnica prodire prije svega putem jezika 
i načina pripovijedanja: 

»U prvu ruku ja se i pripadoh. Eh, Bogu dušu, Bog je neće! Ne znam 
"di sam, toliko me poduzeo strah! Al mi na umi, da se ondi ukazuje. Stiskoh 
srce, pa ću naprid. Kad, ćut ćeš ti, ja ću naprid, a ono će k meni. Kad je 
vidla šta je i kako je, a ja štapinom olizni, olizni. Ja zamahnem, al ono 


7. Bezimena, Nav. dj., 124. 
8. Žrtva ljubavi, Nav. dj. 73. 
9. Isto, T4. 

odmahne. Ja mirim, ali i primirim. I tako se pokrhasmo, da sam ti jedva i 
živa kući došla! Al da se ne prikrstih, ne znam što bi od mene bilo!«l0 

Usmeno pripovijedanje predaje o susretima s bićima onostranoga svijeta 
obilježeno je težnjom da se naglasi vjerodojstojnost doživljenoga, pa se ta 
težnja osjeća u cjelini kao i u detaljima usmene predaje. 

Pučka pouka, međutim, kreće putem racionalnoga destruiranja iracional- 
ne jezgre predaje, pa se stoga poučno dokazuje neistinitost, nevjerodostojnost 
okolnosti, u kojima dolazi do susreta s noćnim svjetlima, prikazima i vilama. 

»Ma tko se ukazuje i komu se ukazuje? 

— Bormeš jest, ukazuje se. 

— Ma komu, Milka će, zar trijeznoj glavi? Kako se meni nikada ne 
ukazuje. Da, ukazuje se, ne velju, ali onomu komu suton iz burače sito na 
oči navuče.«l! 

Susreće se tu jedna od mnogih izreka iz svakodnevnoga govornog jezika, 
što su ugrađene u Plepelove poučne priče »komu suton iz burače sito na oči 
navuče«, ukazuje se, dakle, onome tko je pijan. U poučne svrhe, tajnovitost 
doživljaja banalizira se i racionalizira smještanjem uzroka u »buraču«, Slijedi 
zatim drugo poučno obaranje čestoga usmenog objašnjenja, koje se javlja 
u kazivanju predaja, naime, da doživljaje onostranoga svijeta mogu imati 
samo »čisti« ljudi, na primjer momci prije ženidbe i svi oni koji su »čiste« 
takvih noćnih doživljaja. Stoga u Plepelovu tekstu »strina Marta« odgovara: 
»Šta će se tebi ukazati, kao da si mi nekoje čisto čeljade!l« U pučkoj polemi- 
ci, međutim, trezvena strana obara argument o »čistoći«: 

»Šta čista? Šta? Ti si mi čista, ti... pruco prucasta... ti? 

Znam te i čija si i od koga si, i kakvog si soja i kroja, i korena i ple- 
mena !«!2 

Pouka se ne odvija samo putem dijaloga, nego i opisivanjem izgleda 
žene nakon pijanstva i susreta s noćnom prikazom. Stara je i omiljena po- 
učna tema pučkoga štiva u stihu i prozi o »pijanim babama«. U XIX. stoljeću 
kalendari su osobito uz opise pokladnih negativnosti donosili štivo najčešće 
u stihu o pijanim ženama izvrgavajući ih bespoštednom ruglu. Radi se o 
potenciranom vidu poročnosti zato što žene predstavljaju potčinjen i dru- 
štveno podređen sloj, stoga pijanstvo kao porok u njihovu slučaju dobija na 
negativnosti. Plepel opisuje pijanstvo u žene posredno, putem ženskoga ogo- 
varanja, pa je scena dvostruko poučno iskorištena: 

»Janja će sniženim glasom: — Marta se održala i oblokala i onako ple- 
snula obrazom o zemlju. Da ti je vidjeti jutros kakva je odrta i iščeprljana, 
podbuhla, zelena ko zelena trava, rasklapale joj se obješene vilice. Ama pra- 
va pravcata lešina. Kažu, da se jedva kući dolešurala... I eto, seko, dušo, ali 
da po meni nije izašlo! — Kata se na Janju okomi, pa će joj srdito: — Šta 
sl mi s tim došla? Oblaješ cijelo selo, i kamogod dođeš o drugom prosipaš 
besjede, što ni kuja ne bi s maslom polokala. Svakomu prikričiš, da o tomu 


ne govori, jer tobože to nisi nikome kazala, a već si cijelo selo optrkala i 
Oblajala.<!3 


= 
10. »Zagorke«, 132. 
11. »Zagorke«, 135. 
12. »Zagorke«, 135. 
13. »Zagorke«, 134. 

Poučna priča koja bi se mogla nazvati i poučnim folklorističkim zapisom 
»Kako se je strina Marta s vragom pokresala« u cijelosti i u detaljima pred- 
stavlja vrst pučkoga književnog argumenta protiv vjerovanja u istinitost 
usmenih predaja. Pouka je usložnjena i sastoji se iz manjih poučnih dijelo- 
va, situacija, dok se cjelina završava poučnim dvostihom : 


»Da j' burača od pet oka bila, 
Strina bi je na dušak ispilaki$ 


U ostavštini Luje Plepela nalazi se zapis šaljive usmene narodne pjesme 
o pijanoj djevojci,5 pa se u kontekstu njegova poučnoga pisanja za puk može 
protumačiti i zanimanje za šaljivu narodnu pjesmu, u kojoj je pouka laten- 
tno sadržana, kao što je s istom poučnom namjerom nastao i zapis pučkoga 
prepiranja između žene i muža »Žena i čovjek«. Zapis te pučke pjesme po- 
služit će Plepelu za poučnu priču s motivom o ukroćenoj goropadnici »Kako 
je Mate umerao Jelu«. 

Folkloristička zapažanja o vradžbinama i urocima!“ javljaju se u Ple- 
pelovim pričama, kako bi se pokazala na poučnom primjeru besmislenost i 
uzaludnost takvih pokušaja. Folklor u tom slučaju služi kao argument protiv 
sebe samoga; to, dakako, nije više razina usmenoga života teksta kakva je 
Plepel slušao i zapisivao od kazivačica i kazivača, nego se u tom kao i osta- 
lim čestim slučajevima navođenja usmenih narodnih pjesama, izreka i po- 
slovica susrećemo s primjenjenim folklorom, s drugom egzistencijom oblika 
usmene književnosti na razini poučne književne organizacije priče. 

U poučnom pripovijedanju ništa se ne prepušta slobodi čitateljeva za- 
ključivanja, skidanju uroka prethodi napomena: »Pa kako se utopljenik i 
slamke hvata, tako se Markan pokori i ovoj.« Tek nakon poučne napomene 
slijedi »recept«: »Dobij od cure čiste, dvije kapi mlijeka iz njezinih prsiju, 
njima natari oči, i čim taki pogledaš u Boju za tobom će namah planuti nje- 
zine oči i za tobom se zanijeti. Al Markanu ni molitve, ni svi napuici stare 
gatare nijesu pomogli. . <! 


14. »Zagorke«, 138. e : : . i 
15. Plepelov zapis pjesme o pijanoj djevojci i zapis pučke pjesme »Žena i čovjek« 
(Pijena divojka): 
Pila vino, pa se i opila 
I pijena kolo uvatila. 
I u kolu bičvu izgubila. 
Da je moja ne bi ni žalila. 
Komšija me svako jutro kara, 
Kamo moja bičvetina stara. 


Svako jutro rano rani 
Da se žene prije kani. 
Kad i kad mu lice škropi 
Blizo podne vodu popi. 


Sunce dođe da zapanu, 
Kad s užinom žena banu. 
Iz daleka muž je zove 

I veli joj riči ove: 

A. ti ženo moja mila, 
šta si tako uranila?« 

A žena se ispopriči 

I veli mu ove riči: 
»Ja, ako sam dovedena, 
Ja ti nisam najmenica 
Nego kućna starešica.« 
Uzdanu se mužu jadnu, 
I prikori ženu gadnu: 
»Prokleta ti majka bila, 
Što te taku porodila!« 


Ide čovjek gladan s puta 
Preda nj ide žena ljuta. 
Govori mu: »Gladan vuče, 
Što si tako željan kuće! 
Spremila ti nisam jilo, 
Već u stolu kruva ima 
Pa ga jidi ako s' prima.« 
Tužan čovik za sto side, 
Barem kruva da s* najide. 
Viče žena puna zlobe: 
»Ne sidaj mi na to robe!« 
Muči čovik, u njem vrije, 
Što će đavla da prebije. 

16. »Zagorke« 53. 

17. »Zagorke«, "73. 

Na pučkoj poučnoj razini priče, folkloristička zapažanja javljaju se kao 
argument protiv foklora što ponavljam stoga, jer su poučne priče organizi- 
rane u odnosu na svoje čitateljstvo tako da dokazuju književnim argumenti- 
ma opravdanost i vjerodostojnost svoje pouke. Provedenim književnim i do- 
kaznim postupkom, pučke poučne priče obavezuju čitatelja ili točnije — 
nastoje ga obavezati očiglednošću ispričanoga primjera. Ako je književni 
argument jasan i uvjerljiv, a to znači jednoznačan, može li se od čitatelja 
pučke poučne priče očekivati da zatraži pomoć od vračare, kad se nađe u 
sličnoj životnoj situaciji, i može li se očekivati da će i dalje vjerovati u isti- 
nitost i vjerodostojnost usmenih predaja o susretima s onostranim bićima, 
prikazama i vilama? Namjera je, dakle, pripovijedanja pučkoga pisca da 
poučna priča obaveže čitatelja, kako ne bi više ponovio istu grešku za koju 
je pokazano i književno »dokazano« da je besmislena, smiješna, neosnovana. 
Pouka želi biti aktualna i moralno djelotvorna. Pučke poučne priče nasta- 
vljaju i potvrđuju srednjevjekovnu tradiciju shvaćanja književnosti, po kojoj 
pisci imaju zadatak da nešto »dokazuju«, kao što to čine govornici i prav- 
nici.f 

Među društvenim istinama, koje se dokazuju na poučnim primjerima, 
nalazimo obrađenu u priči »Kako je Mate umerao Jelu« i »činjenicu« da je 
muškarac, muž, gospodar ženi i gospodar u kući, pa je žena dužna slušati 
i pokoravati se muževljevu razumu, dok je njezina neposlušnost nerazumna 
i neuračunljiva. Priča se pojavila u zbirci »Dalmatinke« u seriji pučkih knji- 
žica što ih je izdavala »Jeronimska pučka knjižnica« za najširi čitateljski 
sloj. Tridesetih godina XX. stoljeća društvenom i nabožnom poukom doka- 
zuje se neizbježnost i efikasnost batina, kad lijepo postupanje sa ženom ne 
pomaže, time se dokazuje istinitost usmene narodne izreke koja leži u kon- 
tekstu priče, naime, da je batina iz raja izašla. Za ženu se kaže: »nek laje, 
dolajat će« i »To je sinko: šara od šare«, što znači: kuja od kuje. Slijedi 
poučni opis batinjanja neposlušne žene: 

»Dohvati je snažnim rukama i omahnu, da joj se svijest u glavi pomu- 
tila, a zemlja je ispod nogu izdala. Suknjetina se okrenu oko nje dvaput i 
tamo i amo, i kako Jelom deknu, nako u njoj jeknu. Ka?* i munjom baci 
preko nje kaban, i po njemu, ala da se šiva i prošiva... Sprva se Jela kopr- 
cala, kobacala i otimala, al je Mate snažnim rukama ko gvožđem sputio, da 
joj ni duša na grlo ne bi mogla izaći.« (...) »Najzad, kad je već posve 
klonula i kad glasa od sebe nije davala, ostavi je Mate pod kabanom i prođe 
kroz selo fićukajući i pušeći.<!9 

Tek nakon obavljene muške dužnosti gospodara kuće, može Mate pro- 
šetati uzdignute glave kroz selo »fićukajući i pušeći«. Pokazao je, naime, i 
ženi i selu tko je »glava« kuće. 

Poseban bi istraživački zadatak bio praćenje popularnog, poučno-zabav- 
Nog štiva, u kojem se nalaze izravni i neizravni savjeti da žene i djecu treba 
tući radi neposluha. U usmenim razgovorima, to se mišljenje ponavlja sve 
do danas, a dnevni i tjedni tisak donosi, najžešće u crnoj kronici, sudske 
Epiloge drastičnih obračuna sa ženama i s djecom. 
= 
18. ERNST ROBERT CURTIUS, Evropska književnost i latinsko srednjovjekovlje, MH, 


cb 1976, 3458—159. VI. Starokršćanska i srednjevjekovna znanost o književnosti. 3. Izidor. 
19. »Dalmatinke«, Zagreb, 1925, 34 i 35. 

Nasuprot neposlušnim, »zlim« ženama, Plepelova književna pouka nudi 
za uzor likove pozitivnih, udatih žena i nevinih djevojaka. Dobre žene nala- 
ze se u ulozi požrtvovnih i radinih majki i patnica. Stanja njihove ekstremne 
afektivnosti opisana su naglašenom i upadljivom gestikulacijom, koja treba 
svjedočiti o veličini patnje iz ljubavi, vjernosti, požrtvovnosti i predanosti i 
podređenosti mužu. Karakteristično je za pučke priče i pjesme da je u njima 
patnja potencirana u poučne svrhe. Čitatelj, naime, ne smije posumnjati u 
opravdanost i nužnost pouke: 

»— Ajme... Isuse... Mate...! pa onijemi, skameni se i lupi sobom 
o zemlju. Lijepa, bujna crna koga prosu se niza nju, kano cvijeće niz polo- 
mljeno granje. Oči naslikane izgubiše i čar i ljepotu. Žene priskočiše i une- 
soše onesviještenu Maru u kuću. U besvjesnom neznanju miješala je riječi 
i buncala. Dozivala, plakala i vapila. (...) Zatim je u nijemoj boli odijelo 
kidala i zubima škripala i govorila: — Eto ga... dolazi, jest, on je... po- 
znam ga po hodu.«« (...) »Od ljute se boli savijala i nemoćno k zemlji povi- 
jala« (...) »Boja se za njim naplakala i svaku večer onaj zalogajak kruha 
vrućim suzama nakvasila.<2 

Neposlušna žena uspoređena je s kujom »šara od šare«)/! ali i s biblij- 
skim prauzorom — zmijom kao na primjer isprebijana goropadnica: 

»Jela sa sebe jedva odgrnula kaban, pa ko prebijena zmija vukla se po 
kući, dok nije klonula iznemogla i spustila se na stolicu.?? 

Poučno opisane batine djelovale su uvjerljivo pa se zaključak javlja i 
kao dokaz opravdanosti primijenjene »metode«: 


»I otada Jela postala meka kao zečji rep.«2 


Djevojke su opisane, nasuprot opakim ženama, kao čedne i nestvarne, 
kao da ne hodaju po zemlji: 

»Vrana vranilovka kad bi išla previjala se kao palma, kad je vjetar 
ljupko dira. Kad hodila, zemlje se zar nije dirala, kan' da po vjetru gazila.< 

Kontrast između »zlih« žena koje treba kažnjavati batinama i dobrih 
patnica koje sve opraštaju pa i »bičevanje«? [ iz usta dobre žene izlazi pou- 
ka: ».... on je moj i kad me bičuje«!], ostaje i dalje sve do naših dana pri- 
sutan i popularan u pučkoj književnoj sferi. 

Među poslovicama, koje je zapisao Lujo Plepel i koje su se našle u nje- 
govim pričama u poučnoj funkciji, nalazi se i slijedeća: »Momak se ženi 
kad hoće, a djevojka se udaje kad može.« Položaj žene u patrijalhalnom dru- 
štvu i pučkoj književnoj pouci najbolje se očitava i prepoznaje u varijanti: 
»Bogat jede kad hoće, a siromah kad može.« 

Plepelov zapis usmene narodne priče »Od kada žena vražju glavu nosi« 
(AaTh 1164), koju donosim na kraju članka kao i Plepelov zapis predaje 
koju je naslovio »Krilati anđeo«, predstavlja pučku književnu interpretaciju, 
obradu, usmenoga pripovijednja koju je Plepel čuo na terenu. Žena se poka- 
zuje kao nepokorna protivnica razuma; »razlog« je na muževljevoj strani. 





20. »Dalmatinke«, 45 i 46; »Zagorke«, 58. 
21. »Dalmatinke«, 32. 

22. »Dalmatinke«, 35. 

23. »Dalmatinke«, 38. 

24. »Zagorke«, 59. 

25. »Zagorke«, 114. 

opaka žena završava u krčmi: »Mal'a mal'« žena počela da kobaca, jezikom 
razmeće, besjede prosiplje, na posao ne će, a u krčmu kreće.« Pouka dalje 
pokazuje da je put iz krčme do paklene jame s vragovima — kratak. Susret 
žene i vragova opširno je opisan u poučne svrhe. Tučnjava između žene i 
vraga treba pokazati očiglednom činjenicu da je žena gora od vraga koji je 
k tome vražji poglavica; »što bio najrogatiji«. Pokazuje se, naime, očigled- 
nim da je žena opasan neprijatelj: »Dok žena kratkom držalicom vraga le- 
mala dok mogla da maše. Kud ga šikne, svud modrice piše.« Ako je vragu 
teško izaći na kraj sa ženom, kazuje dalje pouka, kako li je tek »mladom i 
dobrom« muškarcu tj. »čovjeku«. Poučna imtencija zapisivanja usmene na- 
rodne priče upisana je u samom tekstu i ne može se razmatrati odvojeno 
od motiva usmena pripovijedanja. 

U rukopisnoj ostavštini?“ fra Luje Plepela nalaze se i obrade biblijskih 
motiva koje su, najvjerojatnije, poslužile kao pisani predložak za usmenu 
propovijed. U tekstu »Na bunaru«, susret Isusa i Samarićanke povod je za 
pouku protiv grijeha bludnosti. Veličina grijeha opisana je poučno u reakci- 
ji Samarićanke, kad joj Isus kaže da je zavodila tuđe muževe: 

»Čujući tajne svoje, od srama stidnoga i straha smrtnoga premrla, da 
bude mogla u zemlju bi se živa ukopala. Ledeni je znoj probio. Usta joj se 
zalijepila i kao zalivena šutila je.. .« 

Obrađen je i motiv Isusova vraćanja u život Jairove kćeri, što pripada 
sferi uvijek rado čitanih i slušanih tema na široko rasprostranjen motiv vra- 
ćanja u život umrlih i zamrlih ljudi. 

Tekst »Znamenja sudnjega dana« također je pisani predložak za pro- 
povijed; opis strašnih znakova sudnjega dana ima funkciju prijetnje kojom 
se opominju i pozivaju ljudi na ispravan kršćanski život. 

U posebnoj bilježnici obrađeni su: »Kaifina osveta«, »Cirenac« i »Mal- 
kusovo uho«. U rukopisu se nalazi i zapis o čudesnim moćima Gospina ška- 
pulara; tekst je objavljen u listu »Gospa sinjska« (1929.), Na temelju ne- 
znatnih razlika između Plepelova rukopisa i objavljenog teksta može se za- 
ključiti da je Plepel stilizirao tekst prema kazivanju mještanina iz sela Leće- 
vice. Navođenje imena i prezimena kazivača također služi dokazivanju isti- 
nitosti događaja. Kao i u pripovijedanju usmenih predaja o neobjašnjivim 
događajima, vjejrovanje u istinitost događaja i doživljaja upisano je u tekstu 
ine može se razlučiti vjerovanje od ispričanoga ili zapisanog teksta. U Ple- 
pelovu rukopisu, događaju iz Dalmacije (Lećevica) prethodi pozivanje na 
istovrsno čudo iz Francuske, što također treba osnažiti vjerodostojnost čuda: 
»>Kadno u okolici Mec u Francuskoj rasplamtio se golem požar i nije se mo- 
Jao ugasiti, dok nisu u onaj strašni požar škapular Gospin bacili.« 


o. 

26. U rukopisnoj ostavštini fra Luje Plepela, fascikli br. XXVI/6, drugim rukopisom ne- 
naviklim na pisanje, nalazi se zabilježen, očito prema nepotpunom sjećanju, tekst »Slavice«. 
KU drugoj strani, zapisano je Plepelovim rukopisom »Građa k crtici. Iz zapuštenog kraja. 

ijevo.« Moguće je pretpostaviti da zapis »Slavice« potječe također iz Kijeva; izvjesno je, 
dakako, da potječe iz kruga srpskoga pravoslavnog življa; 

»Slava, Slava, voslava. Slavim Boga Gospoda i našega Spasca Isuhrista sina Božjeg. 

Preuboge molitvice, preblažena vladičice. Prvo posta postavljenje. Postav Divo Marijo, 

poverunciji, podržunc ji. Poveđdite me dva blagodivića niza sabor Jovanića. 

.., Đor-Đime, Đor-Đime dimičeri, divičeri, turodosta, turodosta, niže kralja vladičara, 
divičice, vladičice, po večernjoj spaseniji, uznosita Gligorija; svetitelja Save, svetitelja 

Sime, samotvorca Nike. Pomozite me svi Jovani i Amin.« 

»Gospa sinjska. List za kulturu i pouku katoličkog puka«*/ donosi pre- 
daju o lokalnomm čudu, jer je upravo to bilo štivo koje je učvršćivalo puk 
u vjeri, štivo koje se rado čitalo i o čemu se još radije usmeno pripovijeda- 
lo, a pripovijeda se sve do danas. 

U vrijeme pripremanja ovoga teksta za skup u Splitu, usmeno pripovi- 
jedanje o moćima Gospina škapulara čula sam u svojoj sobi u Zavodu za 
istraživanje folklora. O takvim slučajevima podudarnosti kad čovjek čuje 
upravo ono čime je zaokupljen, dakle, pripovijedanje na istu temu o kojoj 
piše, kao i o sličnim pojavama, pisao je Carl Gustav Jung u studiji »Sinhro- 
nicitet kao princip akauzalnih veza«. 


Starija žena, tipkačica u mirovini, donijela mi je prepisani tekst studije 
o pučkim pjesmaricama. Sjela je da se odmori, i rekla da žuri na sprovod 
jedne starice iz susjedstva. Starica je nosila uz tijelo uvijek Gospin škapular, 
ali kad su je teško bolesnu prali, škapular su skinuli i zaboravili ga vratiti. 
Starica dugo nije mogla umrijeti, sve dok se netko od ukućana nije sjetio i 
vratio joj Gospin škapular. Neposredno nakon toga, žena je mirno umrla. 
U to vrijeme, kazivačica je bila pored nje i u pripovijedanju je osobito na- 
glašavala mirnu smrt uspoređujući sve sporije otkucaje srca sa satom, nagla- 
šavajući trenutak potpune tišine. Na kraju pripovijedanja, nakon stanke, 
kazivačica je zaključila da su se ukućani ranije sjetili škapulara i vratili ga 
starici, ona se ne bi dugo mučila. 

Pripovijedanje nisam mogla snimiti, jer je primjer o nadnaravnoj moći 
Gospina škapulara ispričan posve neočekivano, izdvojio se u razgovoru kao 
samostalna mala usmena književna cjelina. Slušala sam iznenađena i sa ža- 
ljenjem što ne mogu snimiti to pripovijedanje, koje je neponovljivo kao i 
svako usmeno pričanje. Pitanje je, osim toga, da li bi kazivačica, pristala da 
pripovijeda uz uključeni magnetofon. 

I dok je Plepel u poučne svrhe racionalnim destruiranjem dokazivao 
puku neistinitost usmenih predaja o neobjašnjivim doživljajima, u iste poučne 
svrhe racionalnom konstrukcijom činjenica zapisuje pripovijedanje o čude- 
snim moćima Gospina škapulara. Insistiranje na istinitosti doživljaja ogleda 
se u razgranatom imenovanju: navodi se ime i prezime vlasnika pojate, kao 
i ime njegova oca, zatim ime i prezime i ime oca onoga tko se sjetio škapu- 
lara i bacio ga u vatru. Iznosi se činjenica da su sudionici događaja živi pa 
mogu »potvrditi istinitost«, dok o svemu tome izvještava »njihov mještanin«, 
koji je upravo od njih slušao pričanje o događaju. 

U prvom je slučaju pouka književno organizirana protiv vjerovanja u 
usmene predaje, dok je u drugom slučaju poučni književni tekst organiziran 
kao afirmacija vjere u nadnaravno. 

Književni i folkloristički rad fra Luje Plepela nedjeljiv je od njegova 
pastoralnog rada i u potpunosti vođen težnjom za širenjem pouke o isprav- 
nom kršćanskom životu. Bez obzira na društvene promjene (»Pregaženi ži- 
VOt«) i povijesne potrese (»Planinka«, I. sv. rat), moralni svijet ukazuje se 
kao jednom za uvijek sigurno i nepromjenljivo uređen. 





27.»Gospa sinjska«, IX/1929, 179. 
28. Kazivačica: Valpurga Zmiš, rođ. 1918. Zagreb. 

PRILOZI 


IZ OSTAVŠTINE FRA LUJE PLEPELA 


1. KRILATI ANĐEO 


Bio je anđeo krilati, koga je Bog kaznio da služi sedam godina na zemlji, a 
onda i opet da se vrati k svome Bogu. Sašao je anđeo na zemlju i služio je kod 
fratra koji je bio župnik, a nisu se ništa pogađali za najam. Kad bi ga fratar za 
najam upitao, on bi mu rekao: — Samo me uči pravi nauk dragoga Boga. 

Tako su bili zajedno, i za dugi rok od šest godina nikada se nije nasmijao, dok 
jedne nedilje nisu pošli u crkvu da bi i on sluša svetu misu. 

Došao je u crkvu anđeo i gleda u crkvu i niz crkvu, a župnik daje prediku na- 
rodu. Ali se anđeo jedamput grotno nasmija, a fratar se strašno uzmislio. Kad su 
došli kući, reče mu fratar: 

— Ja bi te nešto upitao, ali mi je mučno. Ovo ima navršenih šest godinica da 
si služio u mene, a ti se nigda nisi nasmijao, a bilo je veselje veliko kod mene, 
nego li danas u crkvi na svetoj misi. Šta to znači? 

A on će tada župniku reći: 

— Eh, moj oče, ja ću sada tebi otkriti tko sam ja. Ja sam anđeo krilati, koga 
je Bog pedipsao da na zemlji služi za sedam godina i služio sam evo kod tebe; 
a što sam se ja nasmijao, to sam gledao kako se narod u crkvi smije, a vrag sio 
na prag od crkve. uzeo od bivolice kožu pa na njoj piše tko se šaplje, tko se smiie 
i kuda tko pogleduje, a predike ne sluša. Dalje nemajuć na čemu pisati, uze kožu 
zubim natezati i tako natežući je, izmače mu se koža i lupi glavom od vrag 
crkveni. Eto, tomu sam se nasmijao. — Dakle, kaži puku, nek se čuva sotone 
Paklene i nek mu neđa naslađenja nigdi, a naimanie u crkvi. 

Ovim znakom riči svoje poprati i Bogu se povrati. 


2. OD KADA ŽENA VRAŽJU GLAVU NOSI 


Bio čovjek mlad i dobar, ter kad mu došlo vrijeme da se ženi. oženio se. 
Odabrao je ženu po svom srcu, iako nije znao što u njezinu kuzlacu leži. 

Mal! a mal! žena počela da kobaca, jezikom razmeće. besjede prosiplje, na 
Posao neće, a u krčmu kreće. Čovjek joj bio dobar. te se nadao da će svojom do- 
brotom i razlogom privesti ženu na pravi put, učeći je, savjetujući i svaki joj 
ljudski razlog davajući. 
bi AL, na veliku žalost čovjeku, žena nije marila za nikakav sviet ni nauk. Ako 
S jod čovjek rekao — ne. nemoi uraditi ovo ili ono. ona za inad njemu uradila bi 
No što bi on zabranio: ako bi ono što bi on zabranio: ako bi on rekao uradi ovo. 
m rerni ono, tada baš ne bi .htiela da to uradi. Sve protivno. Fle. jednom se već 
a sou jadnom čovieku njezino čisanje 1 nepokoravanie, te šta će učiniti, kako 
e u upokoriti. Ona .neće poslušati ono što joi on zabrani. već za prkos njemu 

baš. ono prekoračiti. Znajućan to. čut ćeš što će on uraditi. 

Pokraj njegove vodvornice bila je duboka jama, ali je bila uska i tijesna. 


.. ah su jami pričali svakakve strašljive stvari, međutim, ele, što će čovijek 
ti. 

D. Zečević, Pučke pripovjetke... f. Luje Plepela 


Jednog dana prije nego će mu žena donijeti užinu na podvornicu, skrči se on, 
nasječe grana i nabaca ga povrh one jame duboke, a povrh grana prostre kabani- 
cu s kraja na kraj, upravo tako kako je mogla prekriti grlo od jame. Kad je to 
učinio, skine staro držalo sa motike, jer mu se motika oklanula i nasadi novo da ge 
u radu ne vara i proslijedi raditi kao da se njega ništa ne tiče. 

I kad je on tako radio, uto mu banu žena i donese užinu. Kad ona spazila 
da on skinuo staro držalo, a nnsadio novo, prigovori mu veleć: 

— Šta si ono uradio? 

A on joj reče: 

— Ne diraj u to, tvoji posli nisu. 

— Kada nisu, reče žena, baš ćemo viditi i uzme ono držalo i uputi se onamo 
kud je kabanica bila rastrta. Muž to videći kako će je navući da se u jamu uvali 
i iz nje da više nikada na sunce ne izađe, reče joj: — Ne tari mi kabanice, ne 
prihađaj priko nje, nek se ne dere. 

— E, kad je tako, reče žena, baš ćemo viditi hoće li se izdrti što ja priko nje 
priđem. 

I tako govoreć, korači na kabanicu jednom nogom pa drugom i u tom se stro- 
vali u jamu duboku. 

Kad, šta šti viditi, čut ćeš sada. Kako ona upala u jamu duboku, to ti u 
jami sva sila đavola, a jedan među nijma što bio najrogatiji, držao je omašnu šta- 
pinu u ruci kojom je sudio nepokornim đavlima. 

Žena se časom smete, al se brzo snađe. Pogleda u đavlinu što držao štapinu, 
i u njemu pozna onog krčmara što joj rakiju vodnio i u vino vodu dolivao. Srdita 
što joj muž onako opravio i što među đavle i krčmare upala, svopa držalom na 
onoga đavla što joj rakiju i vino vodnio, a skupo naplaćivao, s čega ga je đavao 
među đavle i odnio. Kad se onaj našao u nevolji, izvrne se i on da ženi šilo za 
ognjilo vrati, al u zao čas po se; nije se sjetio da je jama tijesna, a u njega šta- 
pina duga, dok je u žene batina bila kratka. 

Šiba žena, zamahiva vrag, lika žena — užimlje se vrag. Šiba i vrag, ali žene 
ne dohvaća, komu štapina predugačka i svaki put kad odmjeri da je izmjeri, po 
jametini lupi, dok žena kratkom držalicom vraga lemala dok mogla da maše. Kud 
ga šikne, svud modrice piše. 

Kad vidiše đavli, šta im žena od poglavice radi, kniknuše: — Izbacimo ie gori 
na svijet, pa neka se njih dvoje gori na zemlji okušaju. Utom reče žena i to: 

— Ali uz uvjet, kad iziđemo gori, da izmijenimo štapove. 

Svi se đavli osupnuše, al se brzo snađoše te je ujedno sa njihovim poglavicom 
na zemlju izbaciše. 

Žena kad vidjela šta joj se i kako joj se gori na zemlji sprema, a u đavline- 
-krčmara štapina dulja, a njezina kraća, dosjeti se svom teškom jadu pa počne 
đavlinu štono krčmar bio da noktima prpa, ne daje mu maha da ju štapinom 
izmjeri. . 

Uto, šta će se dogoditi? Prolazio tuda Isus i sv. Petar. Kad vidio Isus svađu, 
ražali mu se pa reče sv. Petru: 

— Pomiri ono dvoje. 

Petar sveti vidi o čemu se radi, rasrdi se. potegne mač i odsieče obojici glavu. 
Kad to vidio milostivi Isus, ukori Petra veleć mu: — Metni mač tvoj u mačnicu. 

Zatim on prekriži one glave pa reče sv. Petru: 

— Postavi svaku na svoje mjesto. 

Sv. Petar zastiđen od ukora Gospodinova, u dobar se pomete, te mješte na 
ženu postaviti njezinu glavu, tot on u smetnji metne ženinu glavu na đavla, a 
đavliju glavu postavi na ženu. 

Eto, pa sad znate, odkada žena nosi đavliju glavu. 

Tko ne vjeruje, živ je tko ovo pričo, pa neka ga upita. 

ZUSAMMENFASSUNG 


VOLKSERZAHLUNGEN UND FOLKLORISTISCHE BEMERKUNGEN DES 
FRA LUJO PLEPEL 


Sowohl in den Erz&hlungen als auch in den folkloristisehen - 
richtet Fra Lujo Plepel (1881—1948) iiber das Leben auf dem dea g Ba 
den Rahmen der včikischen literarischen Idealisierung des Lebens auf dem Lande 
um vor allem einen lehrhaften Lesestoff zur Verbreitung und Starkung des Glaubens 
und der Moral zu geben. Zum Unterschied von vielen včlkisehen lehrhaften Erz&h- 
lungen, die aussehliesslich auf abstrakte Gestalten und langweile fromme Beleh- 
rung zurickgefihrt sind, sind Plepel's Erzihlungen geschrjeben auf der Grund- 
lage der lebenden und reichen Sprache der Gegend, wo er arbeitete (Dalmatinisches 
Hinterland). Die Formen der mindlichen Sprache und der miindlichen Volkslite- 
ratur sind in den lehrhaften volksliterarisehen Text eingebaut, und sie befinden 
sich . < S Funktion der geschriebenen Volksliteratur. 

& epel's folkloristische Bemerkungen und Notizen gehen manchm i- 
disehen Form der lehrhaften Erz&hlung uber oder die lehrhafte a ei 


verwandelt in die hybridisehe Form der folkloristi i 
BE aba r folkloristisehen Bemerkung, die dem Pu- 


Zusammenfassung iibersetzt von K. Bašić 

Dr. 


Dr. 


. Zdravko Mužinić, 


Književni i znanstveni rad fra Gašpara Bujasa 
Literarische und wissenschaftliche Arbeit von fra Gašpar Bujas 


. Ante Sekulić, 


Noviji prinosi franjevaca Redodržave Presv. Otkupitelja hrvatskom 
jezikoslovlju 

Neuere Beitrige der Franziskaner von der Provinz des Allerhei- 
ligsten Erlčsers zur kroatischen Sprachwissenschaft 


fra Dušan Moro, 


Ekumenski pokret i fra Ivan Marković, 
ll movimento ecumenico e fra Ivan Marković 


fra Stepan Čovo, 
»Nova revija« — vjeri i nauci 
»Nova revija« — alla fede e alla scienza 


. fra Dinko Aračić, 


Djelovanje Balićeva rimskoga kruga 
L' attivita dei collaboratori di P. Balić a Roma 


Kazalo osobnih imena 
Kazalo zemljopisnih naziva 


Suradnici u ovom broju zbornika »Kačić« 


Izdanja zbornika »Kačić« 
I. Zbornik »Kačić« 


II. Knjižnica zbornika »Kačić« — monografije, dokumenti, 
građa 


III. Niz »Trgovi« 

IV. Niz ponovljenih izdanja »Mala knjiga« 
V. Glazbeni niz »Nova et vetera« 

VI. Zajednička izdanja... 4.44... 


250. obljetnica Franjevačke provincije Presv. Otkupitelja... (video- 
kazeta) <a o i al 6 8 


Franjevačka visoka bogoslovija Makarska 1736—1986. 
Sveti Spas u Vrhrici 
Sadržaj 

